The Bulgarian Media Portal » Blog Archive » Комисията по политиките за българите в чужбина изслуша новия председател на ДАБЧ\nНа 18 март т.г. наскоро създадената Комисия по политиките за българите в чужбина в българския парламент проведе първото си заседание. Eurochicago.com вече публикува информация за него (вж.тук).\nДнес публикуваме пълния текст на протокола от второто заседание на Комисията, проведено на 25 март 2015 г. По време на това заседание новоназначеният председател на ДАБЧ Борис Вангелов е представен пред Комисията и отговаря на различни въпроси, заедно със своя заместник, досегашния и.д. председател на Агенцията Димитър Владимиров.\nНа заседанието са повдигнати много въпроси, свързани с работата на ДАБЧ, както и с Националната стратегия за българските граждани и историческите български общности по света, несъздаденото още институционално представително на българите в чужбина, т.нар. Временни обществени съвети на българите в чужбина, преписките по кандидатстването на българско гражданство, изборното законодателство, неизпратената още хуманитарна помощ за българите в Украйна и др.\nСтенограма от второто заседание на Комисията по политиките за българите в чужбина. (Подчертаването на абзаци в протокола е от Еврочикаго.)\nНа 25 март 2015 г. от 16 ч. часа се проведе заседание на Комисията по политиките за българите в чужбина при следния\n1. Изслушване на г-н Борис Вангелов, председател на Държавната агенция за българите в чужбина.\n2. Обсъждане на постъпили законопроекти в Комисията по политиките за българите в чужбина.\nДимитър Владимиров – заместник-председател на Държавната агенция за българите в чужбина.\nЗаседанието беше открито в 16 ч. и ръководено от Румен Йончев – председател на Комисията по политиката за българите в чужбина.\nРУМЕН ЙОНЧЕВ: Добър ден, колеги, и добре дошли на всички. Използвам възможността да поздравя с избора новия председател на Държавната агенция за българите в чужбина, предполагам, че всички вие се присъединявате към тези поздравления, с пожелание за успешна работа на новия екип!\nЩе започнем, разбира се, с дневния ред на заседанието. За днес проектът е следният:\nИма ли други предложения по дневния ред? – Не виждам.\nГласували: за 16, против и въздържали се няма.\nИ така, преминаваме към първа точка от дневния ред:\nИЗСЛУШВАНЕ НА Г-Н БОРИС ВАНГЕЛОВ, ПРЕДСЕДАТЕЛ НА ДЪРЖАВНАТА АГЕНЦИЯ ЗА БЪЛГАРИТЕ В ЧУЖБИНА.\nГосподин Вангелов, имате думата. Заповядайте с няколко думи да се представите, да представите Вашите виждания за работата на Агенцията, за това как можем да работим заедно. Вие сте една от основните институции, с която нашата комисия ще си партнира. На миналото наше първо заседание установихме, че всъщност целият Министерски съвет е наш партньор във всяка една от политиките, които предстои да водим. Но съм убеден, че с вас ще имаме най-много работа.\nТака че още веднъж приемете нашите пожелания за успех. Заповядайте.\nБОРИС ВАНГЕЛОВ: Благодаря Ви, господин председател. Уважаеми господин председател, уважаеми дами и господа народни представители! Както вече стана ясно, казвам се Борис Вангелов Борисов и съм новият председател на Държавната агенция за българите в чужбина. Встъпих в длъжност и прекрачих за първи път прага на Агенцията този понеделник след обед.\nВ документите, които сме ви изпратили, фигурира отчетът за дейността на Агенцията за предната година, планът за мероприятията на Агенцията за новата година, една кратка презентация със стратегическите цели и направления за участие. Вие можете да ги прочетете, когато имате време или вече сте ги прочели.\nАз обаче ще се спра на четвъртия документ, който сме ви изпратили, именно Концепцията за развитие на дейността на Агенцията, документ, който представих и пред Комисията по изслушването, на която се явих заедно с още седем човека.\nИ понеже в писмото до нас сте поискали практическо осъществяване на политиката, реших да се спра точно на практическите действия. А всичко останало като анализ и концепции ви е изпратено.\nПървият въпрос, на който ще се спра, е конкретен въпрос, както вече казах – това е извършване на една много малка промяна в Правилника за приложение на Закона за чужденците. Защото според стария правилник за приложение на Закона за чужденците имаше един чл. 17, ал. 2, в която се казваше, че чужденците от български произход не предоставят доказателства за средства за издръжка, когато си изваждат статут за пребиваване в България. През 2004 г., следствие на транспонирането на една европейска директива 114 тази облагодетелстваща разпоредба отпада. А Законът за българите, живеещи в чужбина, и Националната стратегия за българите в чужбина, приета от Министерския съвет, предвиждат по принцип облагодетелстващ режим за нашите сънародници.\nВ случая този облагодетелстващ режим в Правилника за приложение на Закона за чужденците отпада и в новия чл. 17 на новия – той вече не е много нов – правилник няма такава разпоредба.\nНие ще предложим от името на Агенцията да бъде направена промяна и тази стара разпоредба да бъде върната, естествено чрез Постановление на Министерския съвет, което да извърши тази промяна.\nМежду другото, имало е междуведомствена комисия преди няколко години, на която е разгледан този въпрос. Имало е становище на Дирекция „Консулски отношения” в Министерството на външните работи, където се казва, че транспонирането на тази директива в никакъв случай не налага промяна в Правилника за приложение на Закона за чужденците. А такава промяна е направена и тя ощетява, включително и студентите, които учат тук по 103-о постановление, от Бесарабия, Македония и т.н., тъй като и те трябва да показват средства за издръжка. Даже има и противоречиви практики в някои отношения в различни служби „Миграция”. Така че ако това конкретно бъде гласувано и прието от Министерския съвет, то много бързо ще възстанови старото положение и ще облекчи засегнатите хиляди хора.\nВтората конкретна политика, която смятам да предложа, е свързана с още едно Постановление на Министерския съвет – № 90, което касае стипендиите на сънародниците ни, които живеят извън България, които учат в наши висши учебни заведения. Дълги години стипендията за нашите сънародници, учещи в университетите, беше 90 лв. Преди две или три години тя бе увеличена на 105 лв., като само за консумативи и наем на общежитие те плащат между 40 и 80 лв., в зависимост от сезона и университета.\nКато имате предвид, че – аз и от преки впечатления мога да споделя тук – 90 процента имат доста нисък жизнен стандарт, защото идват и от държави, в които той е даже по-нисък и от този в България, те са много затруднени още в първи курс и се принуждават да започват да си търсят работа. Оттам започват да ги скъсат на изпитите. А ако ги скъсат на два изпита, губят стипендията.\nТака че това, което предлагаме, е конкретна малка и дребна промяна. Тя няма да засегне много хора, няма да натовари бюджета. Ние предлагаме стипендията да стане 150 лв. В момента тя е 105 лв., а разходите са между 40 и 80 лв., в зависимост от сезона и университета.\nСледващата стъпка е конкретна. Знаете, че в България има специална политика по отношение на неделните ни училища в чужбина. Те се финансират по постановление № 334 и по Националната програма „Роден език и култура зад граница”. И двете са под оперативния контрол на Министерството на образованието и науката. Тук Агенцията вижда много голям свой принос или поне опит да направи такъв, тъй като тя контактува с всички български организации зад граница и би трябвало да влезем в контакт с тях, за да започнем малко по-интензивен процес на откриване на такива училища. Защото учащите се в такива училища в момента са около 10 хиляди. На фона на двумилионна емиграция и около 300 000 – тази цифра не ми е много сигурна в момента – на ученическа възраст, представете си само 10 хиляди, обхванати в тези неделни училища!\nТам Агенцията може да има конкретни стъпки, като влезе във връзка с тях, като ги запознаем естествено и с правилата и изискванията, които са необходими, за да кандидатстват и да получат финансиране по това 334-о постановление за неделните училища или по Националната програма „Роден език и култура”.\nНа следващо място, конкретна стъпка, която ние предлагаме, е реализирането на Националното представителство на българите зад граница. В сега действащия Закон за българите, живеещи извън Република България, има цяла глава четвърта – „Национален съвет за българите зад граница”. Там той е предвиден като държавен орган на бюджетна издръжка. Агенцията въобще не фигурира, дори в целия закон я няма като орган, който се занимава с тази политика. Но най-важното в случая е, че доста от изявените наши представители зад граница споделят мнение, че такъв вид на Национален съвет на българите зад граница те не предпочитат, а предпочитат да е изборен. И като изборен той е залегнал в Националната стратегия за българските граждани и историческите български общности по света.\nНие смятаме да ги поканим, за да уточним конкретно какво те предпочитат, кое за тях ще е работещото и от кое те ще имат полза. Затова ще трябва да осъществим срещи, ако трябва, и писмена кореспонденция, ако някои от тях са затруднени да дойдат. Но това трябва да го започнем. Защото законът е приет през 2000 г. от 2000 г. досега няма Национален съвет на българите зад граница.\nНа следващо място. Тук обаче само ви информирам, тъй като изцяло в сферата на правомощията на законодателя е, че българите в чужбина очакват, имам предвид особено от емиграцията, точно тези, с които предстои да се срещаме, и някакво решение – тук вече си решава законодателят, формирането на избирателен район в чужбина.\nВ същия този закон в последната глава са предвидени и правителствени програми за финансиране на политиката към българите зад граница, произлизащи от различните ведомства. Но една съществува реално и това е вече споменатата от мене програма „Роден език и култура зад граница”. Тя е единствената реално съществуваща, финансирана програма. Бенефициенти по нея могат да бъдат, освен училища, дори и църкви, манастири. Тя е доста по-разчупена в това отношение. Но ако започне нарастване на бенефициентите по тази програма или ако започне увеличаване на броя на неделните училища, това ще наложи и увеличаване на средствата за финансирането им. Сега всички те са под шапката на Министерството на образованието и науката.\nС тези конкретни стъпки ще приключа. Някои от тях може да станат бързо и лесно, ако има воля и желание. Други обаче, дори при темпо, ще изискват два-три месеца. Казах горе-долу каква е ролята на Агенцията във всяко едно от тези неща. Но Агенцията сама не може да реализира всичко тези неща.\nС това ще завърша. Искам да споделя, че щатът на Агенцията е много малък. Досега беше 25 души, а сега по устройствен правилник ще стане 22-ма. А бюджетът е бил 758 хил. лв., а сега е 642 лв. Аз съм от два дни в Агенцията, но успях да разбера вече, че като се дадат парите за заплати и издръжка, много малко остава за другото.\nОсвен всичко останало, Агенцията ще се нуждае от вътрешно преструктуриране, когато й нарасне работата. Аз съм го споделил в концепцията си – нужно е поне откриване на трета дирекция с малко хора в нея, не става дума да има много хора в нея, които да обработват голямото количество преписки за удостоверения за български произход.\nС това приключих моето изложение. Благодаря.\nПРЕДС. РУМЕН ЙОНЧЕВ: Благодаря Ви и аз. Преди да дам думата на господин Владимиров – между другото Димитър Владимиров е досегашният изпълняващ длъжността председател на Агенцията, така че е редно да чуем нещо като отчет или поне като поглед върху това, което е правено до момента – искам да споделя, че струва ми се, има не празнота, но някак си неразбиране за точната роля на Агенцията в системата на държавното управление. Защото и ние на нашето първо заседание нахвърляхме много задачи, много политики, по които трябва да работим, и те лежат в ресорите на различни министерства, на различни сектори от държавното управление. Така че е трудно Агенцията да извърши тази работа, да изземе тези функции. По-скоро тя трябва успешно да играе ролята на координиращ орган. И за това не са нужни огромни бюджети и огромен щат, нужна е активна работа.\nИ другото, което очакваме от вас като принос към нашата работа като комисия, е да ни помогнете и да ни посочите онези моменти в законодателството, които също имат нужда от бърза промяна, от нов прочит, за да можете да работите и вие успешно и да могат отделните министерства да си вършат работата по-добре. Иначе от нас очаквайте активен парламентарен контрол и върху вашата работа, и върху работата на всички държавни институции, ангажирани с политиката за българите в чужбина.\nИзползвам възможността да насоча вниманието – предполагам, че Вие ще имате възможност да ми отговорите – върху това как стоят нещата с така наречените временни съвети на българите в чужбина, които вече са в някакъв процес на изграждане, малко безконтролно, малко хаотично. Може би и господин Владимиров ще ни информира по тази тема. защото вече в комисията валят предложения, идеи, писма от различни структури.\nКато цяло ми се струва, че управлението на контактите с асоциациите на българите в чужбина е доста хаотично и някак си липсва поне държавен подход, който да казва: това са реалните представители, с които трябва да контактуваме и да говорим. В момента ние буквално сме затрупани с писма, със сигнали, с реакции от различни групи в чужбина, от които на нас поне ни е трудно да различим кои са достатъчно представителни и кои не са. Благодаря ви.\nДИМИТЪР ВЛАДИМИРОВ: Да, наистина Държавната агенция за българите в чужбина е координиращ орган на българското правителство по отношение на политиката за българите зад границата и съответно тя има стратегически цели, които са във връзка с изпълнение на тази политика.\nПрез годините Агенцията е успяла да се свърже с над 860 организации и поддържа постоянна връзка с тях. Съответно Агенцията подпомага развитието на тези организации. Тя не ги организира, така да се каже, тя не е началник на тези организации. Те се самоорганизират и контактуват с нас.\nКато цяло до момента има над 200 училища зад граница. Казвам това нещо, тъй като една от основните стратегически цели на Агенцията е съхраняването на българския език. Българският език и българската култура са от първостепенна важност за Агенцията. Досега Агенцията се е старала наистина да оказва голяма подкрепа на организациите да създават училища зад граница.\nМиналата година Агенцията е подпомогнала стартирането на 37 училища, които не са по постановлението за неделните училища и по програмата.\nТук е много важен моментът да се окаже логистична помощ на организациите в процеса на кандидатстване по програмата. Всъщност ние оказваме и помощ за стартиране на учебния процес през първата година, за да могат да имат едно начало, един старт.\nДругото е съхраняването на българската култура и идентичност чрез различни мероприятия, които Агенцията, съответно с българските организации, е организирала – празнуване на различни обичаи, празници от календара на България.\nЧувството на българите зад граница е изключително патриотично. Те са настроени в една част носталгично – говорим за новата емиграция, и обичат да се събират по такива поводи като Великден, като националния празник на Република България. Опитваме се да ги караме да се обединяват и да създават повече организации, за да може да има една комуникация с държавата.\nСъщо така основна цел през годините и впоследствие ще бъде реинтеграцията на българските емигранти. Всички знаят, че има един процес след влизането на България в Европейския съюз младите българи да учат в чужбина. Те заминават и ние не сме против, защото живеем в един глобализиран свят. Това е нормално и естествено в двадесет и първия век. Но да не забравяме, че всички българи в България или българите зад граница са неделима част от българския народ и те в себе си генерират един огромен икономически потенциал, който ние трябва да използваме и трябва да правим всичко възможно да ги реинтегрираме.\nНие работим много добре с неправителствени организации през годините, като тук-там се правят различни трудови борси. Също така и с Агенцията по инвестиции имахме няколко съвместни проекти за инвестиция от страна на българи от чужбина в България.\nСъщо така според мене трябва да се засили информационната дейност на Агенцията. Тук с колегата сме си говорили по този въпрос.\nТук е много важно да спомена временните обществени съвети. Те се самоорганизират като временни обществени съвети, тъй като в закона от 2000 г. е предвидено да се създадат обществени съвети, както и Национален съвет на българите в чужбина. Законът от 2000 г. не се изпълнява в тази си част.\nМиналата година, на 23 юли 2014 г. обаче беше приета стратегия за българите в чужбина – Национална стратегия за българските граждани и историческите български общности по света. Обаче, както се казва, това е началото. В самата стратегия са предвидени създаването на Национален съвет, създаването на обществени съвети и съответно политиката на държавата за българите в чужбина. Но за да стартира тази стратегия, са необходими някои неща.\nИма решение на Министерския съвет за създаване на служебен съвет на междуведомствен принцип, който да изготви годишни планове по изпълнение на стратегията за съответните министерства и ведомства, които се включват в тази стратегия, за да може ефективно да се изпълнява и ефективно да се работи в тази посока. Това е свързано и с бюджет за съответните министерства.\nПримерно в стратегията е посочено, че посолствата и консулските служби организират избори за обществени съвети. Това е свързано с големи разходи. Тези обществени съвети избират национален съвет. Част от този национален съвет, две трети от него са българи зад граница и една трета – от държавните институции.\nТова са въпроси, които следва да бъдат сложени на масата, както се казва, и да се работи по тях.\nОтскоро в Държавната агенция за българите в чужбина е създаден един координационен център за връзка с българите в Украйна по решение на министър-председателя. Във връзка със сложната военно-политическа обстановка се създаде този координационен център, който е на междуведомствена принцип и включва в себе си институции от Министерството на външните работи, Министерството на вътрешните работи, Държавната агенция за национална сигурност и други ведомства, свързани с проблематиката за българите в чужбина.\nЗа да може да имаме точна и ясна информация какво се случва с нашите сънародници в чужбина, ние сме в постоянна връзка с най-голямата организация – Асоциацията на българите в Украйна, които селектират всеки един сигнал, всяка една молба, всяка една жалба, разглежда се внимателно и се преценява по какъв начин Агенцията може да осигури логистична подкрепа, да препрати на съответното ведомство дадения случай, за да могат да се решат проблемите, които възникват във всяка една ситуация.\nАгенцията е изключително малка, с изключително скромен бюджет, с изключително тежка, натоварваща, изискваща сериозен капацитет дейност, а именно удостоверяването на българския произход. Всяка година през нас минават около 10 хиляди преписки плюс-минус. Имало е години, когато сме обработвали по 16 000 преписки. Това нещо наистина се е превърнало в момента като наша основна дейност, което всъщност трябва да е нещо допълнително и съпътстващо всичките тези неща, за които говорим досега, които са изключително важни, а именно българската култура и националната идентичност, работата с българските организации зад граница, съхраняването на българския език, реинтеграцията на българите от чужбина и работа по изпълнение на Националната стратегия.\nКъм момента съумяваме да се справим. Опитваме се да работим без закъснение, да изпълняваме своите ангажименти в срок спрямо нормативните изисквания.\nТова е, което исках да кажа за момента. Ако имате някакви въпроси, аз съм на разположение.\nПРЕДС. РУМЕН ЙОНЧЕВ: Благодаря Ви, господин Владимиров. Уважаеми колеги, имате думата за въпроси, коментари, предложения към новото ръководство на Агенцията за бъдещата наша съвместна работа, както и за тяхната. Заповядайте, господин Котев.\nКИРИЛ КОТЕВ: От изложението, което чух, ми прави впечатление какво е това, което можем да направим ние за българите в чужбина. Господин Владимиров каза, че българите в чужбина са големи патриоти. Аз самият също съм живял известно време в чужбина и знам, че действително България се обича по-силно, когато си далече от нея. И това е поради ред\nВъпросът ми е следният. Мисля, че не трябват много усилия, за да разберем какво пък българите биха могли да направят за България. Още повече, че когато те са извън България, самите те са патриоти и искат да помогнат или една част от тях имат възможност да помогнат на България и на други българи. Защото има българи, които са със свой принос в медицина, в архитектура и т.н., както сега, така и в годините назад.\nМоят въпрос е: дали има някакъв регистър, който се прави, на българите, които са прославили нашата държава и тях самите в чужбина? Защото съм сигурен, че те в България и сред българите в чужбина не са известни в своята цялост. А има такива. Това ще допринесе допълнително за повдигане на духа на българина, за повдигане на неговото самочувствие и ще бъде повод за национална гордост, което мисля, че ще им помогне в работата.\nТоест не само ние трябва да помагаме, а евентуално да дадем възможност и те да помагат на тези, които имат желание които и искат. Аз съм сигурен, че има такива, които искат и имат възможности да го направят. При разговорите, които правихме с тях, мисля, че те изявяват такава готовност.\nТова са основно моите два въпроса. Благодаря ви.\nПРЕДС. РУМЕН ЙОНЧЕВ: Заповядайте за отговор. Може и двамата да отговорите.\nДИМИТЪР ВЛАДИМИРОВ: Регистър на такива значими личности като цяло не водим. Но имаме редица мероприятия, на които отчитаме такива хора.\nЗа четвърта поредна година правим една изложба, която се казва „Толкова близо, толкова далеч”, съвместно с Националния дарителски фонд „13 века България” и съвместно с НДК. Това е една изложба на български художници, прославили се в чужбина. Също така съвсем наскоро връчихме една награда на един български архитект в Канада за работата, която е вършил по света, тъй като той има редица реализирани проекти по целия свят.\nМиналата година направихме съвместно със Съюза на архитектите едно мероприятие само с български архитекти от чужбина. Тоест ние не водим някакъв регистър, но това, което казвате, е много добра идея. Сигурен съм, че ще влезе в програмата на господин Вангелов.\nНаистина ние се опитваме да удостояваме хората, които са правили много за България, по различен начин. Имаме няколко паметни медали, имаме плакети, които даваме, когато нашите училища зад граница навършат юбилей от 10 години или по някакъв начин развиват дългогодишна родолюбива дейност.\nПРЕДС. РУМЕН ЙОНЧЕВ: Заповядайте за доуточнение, господин Котев.\nКИРИЛ КОТЕВ: Аз ще ви кажа за регистъра. Защото следващата ми идея е като се прави такъв регистър, те да се изучават дори в учебниците в България. Защото сега изучаваме само българските учени, а те също са наши българи, нищо че не живеят в България. Това ми е последващата идея. Затова зададох този въпрос.\nПРЕДС. РУМЕН ЙОНЧЕВ: Уважаеми колеги, други въпроси. Заповядайте, господин Илиев.\nИЛИЯ ИЛИЕВ: Благодаря Ви, господин председател. Може би въпросът ми е към предишния председател.\nИма една инициатива, която се провежда от Агенцията от 2002 г. насам, която се провежда всяка година през месец юли в рамките на три седмици, което дава възможност на български студенти, които се обучават в чуждестранни университети, да стажуват у нас.\nТук по информация е дадено, че досега са взели участие 130 студенти, като те си подават заявлението. Но след това с някакъв конкурс ли става? Мисля, че това е много хубаво и полезно и може би е по-добре да се дава възможност на повече студенти да взимат участие в такива стажове, защото това е една врата за тях и е много полезно като цяло.\nДИМИТЪР ВЛАДИМИРОВ: Да, наистина така е. Когато имат желание, ние се опитваме всичките тези студенти, които имат желание, да могат да изкарат един стаж в Агенцията, да се запознаят с нашата работа и дейност. Но наистина 130 души за толкова години не са много. Но предвид натовареността на Агенцията и скромния й числен състав се опитваме да правим каквото можем.\nСъответно ние комуникираме с други ведомства по отношение на стажовете. Осигурявахме миналата година онлайн стажове, има такава програма и ги насочваме към други институции. Така че това със стажовете наистина е много добра идея – да увеличим бройките на студентите.\nПРЕДС. РУМЕН ЙОНЧЕВ: Благодаря Ви. Господин Риза, заповядайте.\nРУШЕН РИЗА: Здравейте. Чета Закона за българско гражданство. В него в чл. 15, т. 1 е записано „е от български произход”.\nПреди малко направихте разяснение точно как се установява българския произход, но лично на мене не ми стана ясно. Въпросът ми е: български гражданин, роден в България, ако по една или друга причина е загубил българско гражданство, води ли се за гражданин от български произход? Защото има такива случаи.\nДИМИТЪР ВЛАДИМИРОВ: Идеята е гражданството и произходът да не се смесват. Говорим за лица от български произход по отношение на кръвта и на възходящите роднини, които следва да са от българска народност. Защото има граждани, които не са граждани на Република България, но те също са от български произход. Не може да се сложи равенство между гражданство и произход.\nРУШЕН РИЗА: Все пак той е роден в България, български гражданин е, но е загубил по една или друга причина българското си гражданство. Може ли да претендира отново за българско гражданство под претекст, че е от български произход по линия на този закон?\nДИМИТЪР ВЛАДИМИРОВ: Може да претендира за българско гражданство, но не на база български произход. Тъй като имаме български граждани, които са от еврейски произход и техният произход всъщност е еврейски, той не е български в случая. А вече възстановяване на загубено българско гражданство отива по друг ред на закона.\nПРЕДС. РУМЕН ЙОНЧЕВ: Аз мисля, че това е достатъчно ясно казано в закона. Така че, господин Риза, въпросът е малко в сферата на правната помощ. Господин Ангелов, заповядайте.\nЮЛИАН АНГЕЛОВ: Благодаря, господин председател. Господин Вангелов, искам да попитам Вие като новоизбран председател на Агенцията за българите в чужбина планирате ли да промените Правилника за дейността на самата агенция, с оглед да се избегнат тези проблеми, които имаше с регистрацията на конкретни български организации зад граница?\nИ друго, самата агенция ще признава ли старите удостоверения, които е издавала до преди години, които не са отменени по никакъв начин? И това ще бъде ли включено в новия правилник? Тоест издаването на дубликати от стари удостоверения? Защото колегите ще кажат, че има проблем в момента, когато българин от чужбина, който си е вадил удостоверения преди години от Агенцията, отиде да извади дубликат – дали за постоянно пребиваване, дали за учене, дали за гражданство или за нещо друго, такъв не му се издава и му се изискват допълнителни документи, за да може той да докаже произхода си. А той го е направил примерно преди 10 години, получил е съответното удостоверение и тези удостоверения не са били отменени.\nТова ми е въпросът – предвиждате ли да се направи нов правилник към Агенцията и ще бъдат ли изчистени тези проблеми с правилника?\nБОРИС ВАНГЕЛОВ: Благодаря. Господин председател, дами и господа народни представители! Аз мога да ви кажа, че днес два или три часа с колегата Владимиров дискутирахме вътрешния правилник и то именно във връзка с проблема, който е възникнал с двете дружества – Български културен клуб „Скопие” и Културен информационен център – Босилеград. Определено ще се налагат такива проблеми. Дори бяхме поканени, за да говорим по този въпрос, да участваме в БТV. Но аз им отговорих, че съм на два дни служба, както се казва, и че сега се запознавам с този проблем в нормативната му страна. Иначе този проблем беше публично известен. Днес му отделихме много време и следващите дни това ще правим.\nВ отговора, който пратихме на BTV, им отговорихме, че ние ще поканил председателите на тези организации на българи зад граница на среща, на която да чуем първо тях, те да чуят нас и да стигнем заедно до решение, което ще бъде приемливо и в интерес на българските организации зад граница.\nЮЛИАН АНГЕЛОВ: А за удостоверенията?\nБОРИС ВАНГЕЛОВ: За удостоверенията ще помоля господин Владимиров да отговори.\nДИМИТЪР ВЛАДИМИРОВ: През 2010 г. е приет нов чл. 15, ал. 2 в Закона за българското гражданство, който касае следния текст: „Производство, придобиване на българско гражданство, натурализация с молба. За придобиване на българско гражданство се представя и удостоверение за български произход, издадено от Държавната агенция за българите в чужбина. В удостоверението се посочват данните, въз основа на които е установен българският произход.”\nВ старите удостоверения не са посочени данните, въз основа на които е установен българският произход. И когато някой кандидат отиде в Министерството на правосъдието да кандидатства за българско гражданство, там отговарят, че удостоверението не отговаря на чл. 15, ал. 2 от закона, а именно там не са посочени данните, въз основа на които е установен български произход. И ги изпращат при нас ние да им издадем дубликат.\nДубликатът е точно копие на издаденото удостоверение.\nТук се влиза в един нонсенс – ако ние издадем точен препис на самото удостоверение, те пак ще стигнат до същата задънена улица. Следователно ние трябва да издадем удостоверение, в което да се посочат данните, въз основа на които е установен българският произход.\nИма преписки, които нямат такива данни. Следователно ние изискваме от кандидатите да си донесат допълнителни документи, за да може да впишем удостоверението, въз основа на кое е издадено то. Съответно това е ново производство, ново удостоверение и т.н. Ако искате нещо да се добави?\nЮЛИАН АНГЕЛОВ: Аз мога да кажа следното. Аз знам, че това е проблем, както казвате Вие. Но в крайна сметка тези документи, които са издадени от Агенцията, не са отменяни по никакъв начин. Това, че Министерството на правосъдието не ги признава, си е техен проблем. Но има хора, които идват и искат да учат в България. На тези хора им трябва да си извадят дубликат за това, че примерно еди-кой си ще бъде докторант като българин в чужбина.\nСтигнахме до следния парадокс – племеникът на Григор Пърличев също беше идвал в Агенцията, за да си извади дубликат от удостоверението, получено преди години, защото е записал докторантура и иска да го направи на основание на това, че е българин от чужбина. Но не му беше издадено такова удостоверение.\nТук не се касае само до удостоверения. В голямата си част – знаете – тези удостоверения не отиват само за гражданство. Те отиват дали за постоянно пребиваване, дали за учене, дали за нещо друго, но в голямата си част изобщо не стигат до Министерството на правосъдието. Някои хора си ги вадят, просто за да си ги имат и не предприемат никакви действия с тях.\nТака че надявам се наистина този проблем да намери решение. Защото просто е недопустимо една институция да не си признава собствените си документи, които не са отменени по никакъв начин.\nАз знам, че проблемът не е в ръководството на Агенцията, проблемът е във войната между институциите, която се получи през последните две години и половина. И тук ще е ролята и на комисията, и на председателя на комисията, за да можем да натиснем всички тези институции, от които зависи, да спрат това нещо, което се случва в последните две години и половина и наистина да работят в някакъв синхрон и координация. Благодаря.\nПРЕДС. РУМЕН ЙОНЧЕВ: Благодаря Ви. Аз имам един съпътстващ въпрос към този. Все пак можете ли да информирате комисията, ясно е, че голяма част от вашата дейност се изчерпва с работата по заявленията за българско гражданство, колко са лежащите в момента такива заявления в Агенцията и колко са отказите, да речем, през миналата година, за удостоверения, защото вие не вземате решението, колко са стоящите при вас заявление за удостоверение?\nДИМИТЪР ВЛАДИМИРОВ: За съжаление не сме взели точна справка към момента. Можем да Ви уведомим с писмо за точните бройки, тъй като към момента нямаме готовност да коментираме точно издадените преписки, прекратените и отказите към момента.\nПРЕДС. РУМЕН ЙОНЧЕВ: Дайте ни поне информация за изминалата година. Това също е някакъв ориентир. Или приблизително. Аз не мога да предположа, че не знаете все пак колко е в груби цифри постъпилият брой заявления, колко са отказите, какъв е процентът на отказите, ако щете. Всичко това е добър ориентир за нас, за да можем да разберем какъв е товарът от работа, който ще лежи върху вас. А за вас остава заключението как да се разтоварите, тоест как да отпушите системата, за да заработи.\nДИМИТЪР ВЛАДИМИРОВ: Около десетина хиляди са преписките, говоря на ангро, тъй като нямам точните данни. Издадените удостоверения със сигурност са повече от отказите и от прекратените.\nМиналата година имахме доста проверки от Върховната административна прокуратура, от Софийска градска прокуратура, от Инспектората на Министерския съвет. А имаше дълъг период, в който нямаше председател, който да разписва удостоверения. Това затрудни изключително много дейността по удостоверяване на българския произход.\nОсвен това трябваше да се направят доста промени във вътрешните правилници, така че да отговорим на изискванията на контролиращите органи и съответно се получи известно забавяне. Към момента всички преписки към края на 2014 г. са обработени.\nУкраински преписки по консулския път няма нито една, тъй като във връзка с този координационен център е взето решение преписките на всички, които кандидатства от Украйна за български произход, да бъдат разглеждани с приоритет във връзка със ситуацията, която е там. Имаме забавяне като цяло с около 15 дни от законно установения срок.\nПРЕДС. РУМЕН ЙОНЧЕВ: Това не означава, че не издавате съответния документ в този срок?\nДИМИТЪР ВЛАДИМИРОВ: Да, точно така, не успяваме да издадем съответния документ в законно установения срок и имаме забавяне с около 15 дни.\nПРЕДС. РУМЕН ЙОНЧЕВ: Проблемът е технически, от натоварването на Агенцията или от друго?\nДИМИТЪР ВЛАДИМИРОВ: Проблемът е чисто технически във връзка с това, което казах, тъй като 40 дни нямаше председател, който да разписва преписките. Но в момента наваксваме и смятам, че до две седмици ще започнем да издаваме удостоверения, съответно заповеди за отказ или прекратяване в законно установения срок.\nПРЕДС. РУМЕН ЙОНЧЕВ: Колеги, други въпроси? Госпожа Янкова, заповядайте.\nДОРА ЯНКОВА: Съгласно статута на самата агенция и в отчета, който сте дали по много въпроси, вие сте членове в междуведомствени комисии. Безспорно вие сте дали един изключително респектиращ отчет за дейност и междуведомствени комисии. Тъй като вие сте държавен орган, който координира дейността на Министерския съвет за работата с българите в чужбина, имате най-големи проблеми. И къде предлагате промени?\nЩе ви кажа. В момента с проф. Станилов си споделихте – вие сте в междуведомствена комисия с Министерството на образованието за българските училища зад граница. Какъв е вашият възглед за новия закон за изменение на закона за образованието? Питал ли ви е някой и участвали ли сте в този дебат? Защото средствата не стигат.\nИма две предложения, в това число и предложения да бъдат финансирани като стандарти, като делегирана държавна дейност от бюджета на държавата. Сега няма ресурс.\nВторо. Вие сте членове на междуведомствената комисия за демографска политика, една голяма, тежка междуведомствена комисия.\nСтратегията за българите по света, която е приета в последния час на кабинета „Орешарски”, е изключително амбициозна.\nПаралелно с това стои голямата задача за административната ви дейност за удостоверяване на българския произход.\nС малкия екип, който имате, реално повече административна ли ви е работата или повече държавническо-политическа, политическа на правителството, което безспорно ви е делегирало отговорността да представлявате българските интереси?\nДИМИТЪР ВЛАДИМИРОВ: Опитваме се да балансираме между административно-техническата и политическата дейност. Участваме във всички междуведомствени комисии и не пропускаме участие като цяло.\nПо отношение на междуведомствената комисия, с която участваме в Министерството на образованието и науката, там участваме във връзка със съботно-неделните училища в чужбина, които са по програмата „Език и култура зад граница” и постановление на Министерския съвет № 334. Тоест ние сме в тази комисия, за да осигуряваме представител във връзка с мониторинга на училищата зад граница, за това кои училища по какъв начин да бъдат финансирани, до каква степен. Разглеждат се всички проектни предложения на училищата. На тази комисия се решава кое училище с какво да бъде финансирано, а също така кои училища съответно отговарят на изискванията по постановление на Министерския съвет № 334. Тоест нашата дейност е строго профилирана по отношение на тези съботно-неделни училища.\nНе сме коментирали и не сме търсени във връзка с промените на Закона за образованието, във връзка с политиката по отношение на училищата зад граница.\nДОРА ЯНКОВА: По-скоро искам един много откровен коментар. Ние сме нова комисия, с която искаме да подпомогнем и по-скоро да дадем едно по-открито ангажиращо държавата лице, че работи с българите в чужбина. Вие в тази комисия каква помощ искате от нас, къде има необходимост от промяна в законодателството? Защото дотук вие какво сте реално – клатите главата и се съгласявате в междуведомствените комисии или сте шията, тоест определяте начина на клатене на главата?\nКазвам го по този начин, ще ме извинят тези, които слушат, защото ако извеждаме приоритети, как ги извеждаме и какво правим? Или само маркираме някакви неща, държим едно чиновничество и си въртим две-три енджиота? Ще ме извините, че по този начин зададох въпроса. И се отчита един огромен отчет с добре свършена работа – дай Боже така да я чувстват самите хора, които живеят в чужбина.\nИскаме открит разговор, без да се притеснявате дали ще си изгубите хляба или не. Вие сте нов – значи сте получили доверието на правителството. Заедно с екипа, с който влизате, да ни кажете къде скърца колелото, къде има проблеми. Или само си водим едно чиновничество и отчет? На това трябва да сложим край и хората да усещат подкрепа.\nАнгажираха ли ви българите, които искаха да се открият училища в Испания? Ангажират ли ви българите, които искат да бъдат обслужвани на български език там, където има големи общности? С Министерството на външните работи как работите? Тъй като сте агенция и сте в слаба позиция, министрите реално си доминират. Как се чувствате вие реално, след като сте натоварени да прокарвате тази политика, а сте под крилото в много случаи на министрите? Тук трябва да видим какво правим.\nПРЕДС. РУМЕН ЙОНЧЕВ: Заповядайте, господин Владимиров. Предполагам, че Вие имате повечето отговори.\nДИМИТЪР ВЛАДИМИРОВ: Специално за училищата трябва да се похваля, че Агенцията има основния мотор за създаване на тези училища, тъй като тези училища се създават от организациите на българите зад граница. А ние провеждаме редовно срещи, с които ние им даваме насоки по какъв начин те да кандидатстват и да отворят училище. Докато трае процедурата по кандидатстване по програмата или по постановлението, ние осигуряваме в повечето случаи стартирането на учебния процес.\nМиналата година сме дали учебници и помагала за стартиране на учебния процес на 37 училища – нови, които са се сформирали, за да могат да започнат да генерират и да събират ученици, да могат да си подготвят документално нещата и да кандидатстват по тези програми.\nСъвсем скоро научихме, че е открито ново училище в Ирландия, доколкото си спомням. Това са две жени, които изобщо нито знаеха за програмата, нито знаеха за постановлението, но са съумели самостоятелно да се организират и да отворят училище.\nОпитваме се да се свържем с всякакви такива хора, опитваме се да помагаме на организациите. Много често се получава така – стартира едно училище, след една-две години училищата стават две, тъй като помещението не достига. Разделят се правят друго училище на друго място, по-близко до хората, които искат да водят децата си там. Така че тенденцията към момента е да се увеличават училищата.\nБОРИС ВАНГЕЛОВ: Но не само чрез роене.\nДИМИТЪР ВЛАДИМИРОВ: Идеята е да се увеличават децата в училищата.\nБОРИС ВАНГЕЛОВ: Роене е – децата се запазват, училищата са увеличени.\nДИМИТЪР ВЛАДИМИРОВ: Но като цяло тенденцията е за увеличаване. Наистина ние не администрираме самата програма. Парите се получават от Министерството на образованието и науката директно. Но участваме в целия този процес.\nПРЕДС. РУМЕН ЙОНЧЕВ: Благодаря Ви. Други въпроси? Заповядайте, колега Танев.\nДИМИТЪР ТАНЕВ: Аз погледнах програмата, която сте дали. Това е предварителна програма за основни дейности за 2015 г. В нея ми направи впечатление, че не сте заложили почти никакви дейности за Албания, Македония, Гърция и други съседни нам страни. Това означава ли, че там нямаме достатъчно представителни групи от българи?\nИ вторият ми въпрос е следният. Миналата година за парламентарните избори бяха подадени необходимият брой заявления за откриване на допълнителни секции в Македония – визирам Скопие, Щит, Струмица. Македонското правителство не разреши откриването на допълнителни секции. Как смятате занапред да се реши този проблем?\nДИМИТЪР ВЛАДИМИРОВ: Въпросът е по-скоро към Министерството на външните работи, тъй като Агенцията пряко не се ангажира по изборния въпрос, не се ангажира с изборите в чужбина. Ние нямаме нито капацитет, нито имаме ангажимент към това. То е изцяло на Министерството на външните работи. Това си е въпрос, който не бих могъл да коментирам.\nЗа дейностите на Агенцията в Албания и Македония. Като цяло за по-близките дестинации на българската историческа общност ние се опитваме да ги привличаме в България. Имаме едно много голямо събитие. Ние досега не сме го коментирали с новия председател на Агенцията, тъй като за два дена имаше страшно много въпроси, които трябваше да се разгледат. Но ние правим една спартакиада за български деца от Македония, Албания, Сърбия, Украйна, Молдова. Общо взето събират се около 300-350 деца. Правим една спартакиада съвместно с Министерството на спорта, съвместно с общините. Миналата година го правихме сами. Надявам се, че тази година ще направим още едно такова голямо събитие.\nИдеята е не само да докараме децата в България. Идеята е самите деца да се опознаят помежду си. Много интересно е, когато примерно от Украйна представят своята програма, защото се предвижда и културна програма в мероприятието, песни, танци. От различните краища по различен начин празнуват българските празници, става един обмен, разменят си адресите в социалните мрежи. Общо взето опитваме се да докараме българите от историческите общности в България, да им покажем културата, историята.\nПРЕДС. РУМЕН ЙОНЧЕВ: Благодаря Ви. Аз имам един въпрос, продиктуван може би от невежество. Има ли Агенцията информация за броя и развитието на трансгранични проекти, финансирани с европейски средства? Изобщо имате ли поглед върху тази страна на работата? Имам предвид побратимявания между градове от двете страни на границата и подобен род проекти. Нямам предвид магистралите, железопътните коридори и други подобни.\nДИМИТЪР ВЛАДИМИРОВ: В интерес на истината не сме водили такава статистика, нямаме информация в това отношение, но се надявам съвсем наскоро да получим. Но ние във връзка с този координационен център за връзка с Украйна се свързахме с Асоциацията на общините в България и помолихме да ни дадат един такъв списък на побратимените общини, за да можем да имаме ясна представа кой с кого е в такива добри отношения.\nПРЕДС. РУМЕН ЙОНЧЕВ: Това би било полезно. Други въпроси? Заповядайте.\nКРАСЕН КРЪСТЕВ: Благодаря, господин председател. Уважаеми колеги, въпросът ми ще бъде към господин Владимиров. В самото издадено от вас удостоверение за български произход има ли някакви нива на специална защита? Благодаря.\nДИМИТЪР ВЛАДИМИРОВ: Всъщност Агенцията, въпреки скромния си бюджет, разполага с една интересна машина, която е единствена по рода си в България. Съответно ние сме ангажирани с идеята да има защита, но тази защита да ни излезе евтино. Затова се закупи една специализирана такава. Това представлява един принтер, който печати със специално мастило, със специален шрифт. Когато тази бланка излезе през този принтер, тя не може да се копира. Когато се копира, излиза един надпис: copy stop. Наистина тя е единствена по рода си и е внос от Великобритания. Надявам се, че няма да има такива желаещи злонамерени типове, които да могат да си я закупят. От фирмата ни гарантираха, че не ги продават просто ей така.\nСлед като това удостоверение съответно постъпи там, за където трябва, има практика, примерно в миграция, пращат писмо да стиковат дали ние сме издали тези удостоверения. В Министерството на правосъдието ние си даваме пълните преписки. Така че постоянно има връзка с другите институции в това отношение.\nПРЕДС. РУМЕН ЙОНЧЕВ: По тази логика човек и указ от президента може да си произведе. Така че ако тръгнем да търсим такава защита, едва ли можем да я доведем докрай.\nИмате ли други въпроси, колеги? Господин Найденов, заповядайте.\nАНГЕЛ НАЙДЕНОВ: Благодаря, господин председател. Имам един кратък въпрос. Имате ли информация, изобщо имате ли отношение за подготовката на хуманитарна помощ за българите в Украйна?\nБОРИС ВАНГЕЛОВ: Утре ще има такъв съвет. Понеже вече е имало такова заседание, моля да отговори господин Владимиров.\nДИМИТЪР ВЛАДИМИРОВ: Да, имаме отношение. Както казах, в Агенцията се създаде този координационен информационен център във връзка с българите в Украйна. На първото заседание бяха заложени въпросите. Съответно утре също ще има заседание на този координационен съвет. Една от точките на дневния ред е хуманитарната помощ.\nВодили сме разговори с Българския червен кръст, съответно с украинските власти и с Украинския червен кръст. Процедурата е специфична и единственият начин за хуманитарна помощ е чрез Българския червен кръст и съответно Украинския червен кръст.\nИма една дълга процедура – медикаментите и за самата хуманитарна помощ трябва да отговарят на определени сертификати в Украйна. Ние сме в Европейския съюз и имаме определени сертификати, но в Украйна имат дълго сертифициране.\nОсобено сложен е въпросът, свързан с лекарствата и с храните. Оказа се, че ние бихме могли да доставим само основни медикаменти и то превързочни материали, които да бъдат от първа необходимост. За храната – основни хранителни продукти, като ориз, захар, брашно. Не се позволяват консерви.\nВ момента се водят преговори да бъдат изчистени всичките тези подробности, които са важни, тъй като предполагам, че знаете, ако не, да ви уведомя, имаше една такава хуманитарна помощ от Германия, която стоя доста дълго време, три седмици на границата и накрая се наложи две трети от нея да се върнат обратно.\nТака че ние искаме да подготвим нещата и с украинските власти, за да може всичко да мине гладко, да ни се осигури коридор.\nНие работим в този координационен център с господин Антон Кисе, който е от Асоциацията на българите в Украйна, неин председател, който помага в организирането и на това нещо. Съответно министърът на външните работи на Украйна беше в България. Очаква се нашият министър също да посети Украйна. Така че работим в тази насока.\nБОРИС ВАНГЕЛОВ: Утре господин Кисе ще присъства на този съвет.\nПРЕДС. РУМЕН ЙОНЧЕВ: Благодаря. Колеги, други въпроси? Заповядайте, госпожо Попова.\nКАТЯ ПОПОВА: Благодаря, господин председател. Много млади хора заминават в чужбина и завършват там висши учебни заведения. Моят въпрос към вас е: Агенцията има ли позиция и механизми, чрез които може евентуално да се помогне на тези хора да направят професионална реализация тук, в нашата родина, да се върнат обратно при нас? Благодаря.\nБОРИС ВАНГЕЛОВ: Доколкото знам, има трудови борси, правени са във времето, но какъв е ефектът от тях нямам представа. Много хора са успели да оползотворят участието си в тези борси.\nДИМИТЪР ВЛАДИМИРОВ: Да, има организирани от Министерството на труда и социалната политика такива трудови борси. Съответно Агенцията е помагала в организирането на такива трудови борси с неправителствени организации. Най-голямата неправителствена организация, която се занимава с тази дейност – всъщност тя организира, а ние само помагаме, тъй като това си е наистина голям ангажимент, е „Тук-там” и „Back to BG”. Всяка година те организират една трудова борса в България, на която идват много български студенти, много българи, завършили в чужбина.\nМиналата година имаше около 1000 посетители от чужбина. Много фирми участват на тези борси. Миналата година мисля, че президентът откри тази борса. Това е традиция. Съответно ние помагаме със скромните си възможности за това и се опитваме по всякакъв начин да казваме, че е важно да има реинтеграция и завръщане на тези кадри в България. Съответно това зависи от икономическата обстановка в страната. А и толкова е глобализиран нашият свят, в Европейския съюз сме, всеки е свободен да търси своето препитание навсякъде.\nСамо за информация, в момента на територията на Европейския съюз работят 750 хиляди български граждани. И това е по данни на чужди източници – на Бундестага, на изследване на ЕВРОСТАТ и т.н. Трябва да се има предвид, че някои от тях вече не са български граждани. Тоест освен тези 750 хиляди има много хора, които вече не са български граждани. Тъй като знаете, че в някои държави в Европейския съюз не се поддържа двойното гражданство, много от българите вече са граждани на други държави. Ако сметнем и тях, може би те ще станат над 1 млн. души.\nТрябва да има политика в тази насока, но това вече не е наша задача.\nПРЕДС. РУМЕН ЙОНЧЕВ: Благодаря Ви. Колеги, други въпроси? Вие имате право да се изкажете. Вие сте народен представител, нищо че не сте член на комисията. Винаги имате право да вземете участие в дискусията, без да гласувате. Заповядайте.\nНАРОДЕН ПРЕДСТАВИТЕЛ: Въпросът ми е към господин Вангелов. Във вашата дейност и в работата с българските общности зад граница как виждате ролята на Българската православна църква? И ако имате някакво виждане по този въпрос, как смятате да работите със Светата Българска православна църква и със Светия Синод?\nБОРИС ВАНГЕЛОВ: Българската православна църква е една от институциите, с която в устройствения правилник на Агенцията е предвидено Агенцията да поддържа контакти. В Агенцията постъпва информация за състоянието на български общини по света. Там има доста проблеми. Само за два дена успях да прочета за два такива проблема, доста сериозни.\nЕдно от намеренията ми е да поискаме и да помолим за аудиенция при Негово светейшество, за да поговорим за състоянието на българските църковни общини и за това как можем с Българската православна църква да координираме по някакъв начин действията си, за да спрем някои негативни процеси, които очевидно съществуват в тази сфера.\nВЪПРОС: Какви проблеми?\nБОРИС ВАНГЕЛОВ: Аз прочетох в две сводки, които видях, че има някъде проблеми на междуличностна основа, някъде има претенции за наши храмове от страна на други държави. Говоря за Америка.\nПРЕДС. РУМЕН ЙОНЧЕВ: Други въпроси, колеги? Вече навлязохме във втория час на нашата дискусия. Има гости на комисията. Давам думата на господин Младенов.\nМЛАДЕН МЛАДЕНОВ: Аз съм от организацията „Защита на гражданите и държавата”, освен това съм към Асоциацията на българите по света и отговарям за българите в Съединените щати.\nАз съм бил 40 години по света и много добре познавам работата на Асоциацията. Имам предвид, че първото нещо, което трябваше да каже новоизбраният председател при представянето си, е къде е работил, какво е работил, какво образование има. А ние това не го чухме.\nСлед това казахте, че няма национален съвет. Не може да няма, има национален съвет на българите в чужбина.\nОсвен това казахте, че в чужбина е хаотично. При 850 организации не може да бъде хаотично.\nКазахте, че неделните училища не се финансират. В Съединените щати те се финансират с техни програми. Те правят програми, такива, които ходят от щат на щат и по този начин се финансират.\nНищо не работи Агенцията там, затова те използват стари църкви. Новата емиграция няма къде да се събере, няма място за това.\nПРЕДС. РУМЕН ЙОНЧЕВ: Моля Ви, ако имате въпрос към нашите гости, да го зададете. Иначе съм убеден, че имате много неща да кажете. Можете да ги поднесете и писмено до екипа. Моля за конкретен въпрос.\nМЛАДЕН МЛАДЕНОВ: Двадесет и пет служители има тази агенция. Аз не чух нещо да се каже за самофинансирането й.\nОсвен това искам да ви кажа нещо друго. Аз съм един от тези, които през 1984 г. дадоха 5000 долара за този дом за българските емигранти. А този дом не е направен, виси на висящи конструкции и нищо не е станало.\nПРЕДС. РУМЕН ЙОНЧЕВ: Аз Ви приканвам въпросът да е конкретен.\nМЛАДЕН МЛАДЕНОВ: Предлагам да бъде гласувано от вас да се представя в техния управителен съвет. Аз имам и план, и всичко. Един човек от Чикаго даде 2 млн. долара, един човек даде 1 млн. долара. Аз знам човека, той е в България.\nПРЕДС. РУМЕН ЙОНЧЕВ: Разбрахме Ви. Молбата ми е да направим една среща с Вас, да ни предоставите всички свои предложения. Ние ще ги обработим и ще ги използваме. Убеден съм, че имате много идеи по този въпрос. Господин Вангелов, имате ли нещо да добавите по темата?\nБОРИС ВАНГЕЛОВ: Мога да добавя образованието си. Аз съм завършил история и география във Великотърновския университет през 1995 г. След това завърших Право във Великотърновския университет през 2009 г.\nЛюбопитен факт би могъл да бъде, че кандидатстудентската тема, с която бях приет в университета, беше „Националноосвободителното движение на българите в Тракия и Македония”, а дипломната ми работа при завършване на първото ми образование беше на тема „Природо-географски и икономогеографски преглед на Вардарска Македония”. В момента съм докторант в катедра „Публично-правни науки” и темата ми е „Конституционният модел в Република Македония”, една тема, която никой в България досега не е разработвал. Толкова по образованието ми.\nИначе през целия си живот общувам постоянно с българите зад граница. Може би ще бъде дълго да разкажа всичко, което съм правил с тях. Но искам да стане ясно на комисията, че 25 години ежегодно и ежедневно аз съм зает с тази тема.\nПРЕДС. РУМЕН ЙОНЧЕВ: Целта на днешната ни среща не е да се запознаваме с Вашатабиография. Мисля, че тези, които са направили избора Вие да бъдете председател на Агенцията, са се запознали с Вашата биография. Нашата цел е да видим как можем да работим заедно и добре оттук нататък, така че натам ще насочим дискусията.\nМежду другото, имаме гости от Босилеград, които също искат да ни запознаят с някои техни въпроси. Така че, тъй като и те сигурно бързат, ще ги поканя да кажат нещо, а след това ще решим заедно дали продължаваме по дневния ред. заповядайте.\nАЛЕКСАНДЪР ДИМИТРОВ: Искам да поздравя всички народни представители, които представляват комисията, и да пожелая успешна работа на господин Вангелов, тъй като българите винаги са имали успех.\nНе може вината да се търси само в Агенцията. Тя може да свърши своята работа само когато чрез комисията се стигне до Министерството на външните работи. Докато България не избистри доктрината на българите в чужбина, Агенцията няма да направи това.\nТрудности има навсякъде, но те са изпитание. Особено в трудни моменти можем да намерим добри решения.\nАз имам много възможности да пътувам в Украйна, в Бесарабия – там наистина проблемите са много и са комплексни. Всяка от тези страни може да има специфични трудности, особено българите в Сърбия. Ние сме на път да се превърнем в бъдеща Македония, да се обезличим изцяло.\nПроблемите на българите не са единствени. Има разминаване, фаворизиране на едни или на други.\nБих ви запознал с една инициатива, която съвсем скоро ще се случи. В Босилеград се прави великолепен фестивал, на който се събират наши сънародници от близки и далечни страни. но Агенцията не е ежегодно с нас. Една година ни помага, две години не ни помага, само се мотаят. А това е едно голямо културно събитие. Аз мисля, че така се дава респект и самочувствие.\nБих помолил господин Вангелов, тъй като наближава Великден, а тези Ваши първи дни в Агенцията са много натоварени, да направим една среща, за да видим дали можем да бъдем партньори в сегашния фестивал.\nБлагодаря на парламентарната група на Патриотичния фронт, която ни подкрепя за нашия фестивал. Ние пуснахме писмо до всички парламентарни групи, ако имат желание, също да ни подкрепят.\nПРЕДС. РУМЕН ЙОНЧЕВ: Бих приканил да се проучи въпросът с този фестивал.\nВЕСЕЛИН СОТИРОВ: Аз искам да попитам по какъв критерий беше създаден този център и асоциацията за координиране на българите от Украйна. Не са представени никакви документи, няма никакви критерии, тъй като там има три организации. Асоциацията е представител на българите в Украйна. Има една асамблея. Редно беше да бяха поканени различни представители. Има ли някаква възможност да се преразгледа този въпрос – нищо лично към госпожа Драганова. Тези лица бяха определени за координатори. Ако може да ми се отговори.\nИ правя предложение към комисията, ако може да бъде поканен координационният център, защото има много въпроси за разглеждане. Благодаря.\nПРЕДС. РУМЕН ЙОНЧЕВ: Преди да отговорите, ще кажа, че да, ще поканим представители от този координационен център, разбира се, на отделно заседание, за да се информираме за тяхната работа. Имаше дори идея и да поканим и украинския посланик, който да ни информира за ситуацията в страната. Така че ще направим необходимото, за да изясним ситуацията. Сега заповядайте за отговор.\nДИМИТЪР ВЛАДИМИРОВ: Естествено ние комуникираме с другите организации – и с конгреса на българите в Украйна, с госпожа Екатерина Герджик. Ако сме оставили впечатление, че сме пренебрегнали другите организации, уверявам ви, че не е така. Комуникираме с максимално много българи в Украйна и дружества и съответно приемаме всеки един сигнал. Не приемаме сигнали само от асоциацията. Ако съм оставил някакво впечатление с моето изказване, че това е така, бързам да го опровергая.\nИмаме специален телефон, който сме обявили за всякакви сигнали. Дори получаваме сигнали от България, от хора, които искат да окажат своята подкрепа солидарно в тази сложна ситуация. Разговаряме и с различни бизнесмени. В Гурково има един бизнесмен, който приема вече семейства от Украйна, осигурява им работа. Ние работим и в тази сфера.\nОбщо взето координационният център е изграден на междуведомствен принцип и обхваща всички аспекти на организиране пребиваването на желаещите от български произход, които имат желание да дойдат в нашата родина, като се започне от консулските служби, визи, уреждане на постоянно пребиваване, свързано с Министерството на вътрешните работи, с Министерството на труда и социалната политика по отношение намиране на работа, социални осигуровки и т.н., също и с Министерството на здравеопазването и Българския червен кръст. Общо взето се опитваме да създадем една практика и една линия за реакция при всички възможно създадени ситуации.\nПРЕДС. РУМЕН ЙОНЧЕВ: Благодаря Ви. Други въпроси, колеги? – Не виждам. Да благодарим на ръководството на Агенцията за българите в чужбина, да им пожелаем успех в бъдеще. И се надяваме наистина да работим в едно добро партньорство, и на предложения от ваша страна, най-вече касаещи законодателството, където можем да направим необходимото, за да улесним вашата работа, а и да улесним съдбата на онези наши сънародници, които живеят в чужбина. Благодаря ви още веднъж и успех!\nБОРИС ВАНГЕЛОВ: Благодарим ви и ние.\nПРЕДС. РУМЕН ЙОНЧЕВ: Колеги, не сме закрили заседанието на комисията. Пред нас стои дилемата да продължим ли с обсъждането на двата законопроекта, които са постъпили, или да ги оставим за следващо заседание. Поработихме доста.\nПроф. Станилов, моля за конкретно предложение. Ако предлагате да прекратим заседанието и да оставим двата законопроекта за следващо заседание, моля да направите предложение.\nСТАНИСЛАВ СТАНИЛОВ: С оглед на отдавна установената истина, че всяка комисия работи плодотворно два часа и половина и след това започва да цикли и работи некачествено, може да направи грешки, които след това трябва да бъдат отстранявани, дори имало е случаи, когато сме прегласували на следващото заседание законопроект по тази причина, затова предлагам да прекратим заседанието. А двата законопроекта, които останаха, нека да ги разгледаме на следващо заседание на комисията. Нямаме кой знае колко бърза работа. Нека на спокойствие да седнем и да ги направим.\nПРЕДС. РУМЕН ЙОНЧЕВ: Колеги, има ли обратно предложение. – Няма. Подлагам направеното предложение на гласуване, което, ако бъде прието, ще прекратим заседанието и ще оставим точка втора за следващото заседание, където ще стане точка първа.\nМоля, който е съгласен с направеното от проф. Станилов предложение, да гласува.\nГласували: за 16, против и въздържали се няма. Мисля, че сме единодушни. Приема се. Закривам заседанието на комисията.\nПО ПОЛИТИКИТЕ ЗА\nПротоколът от първото заседание на Комисията по политиките за българите в чужбина може да се прочете в сайта на Народното събрание тук.


Искров очаква поевтиняване на кредитите догодина - Bgonair\nИскров очаква поевтиняване на кредитите догодина\nС 3.3% е нараснало кредитирането на годишна база спрямо 2011.\n15.12.2012 | 10:38\nКредитите ще продължат да поевтиняват през 2013, прогнозира управителят на Българската народна банка Иван Искров. Той допълни, че е резервиран към въвеждането на данък върху лихвите по срочните депозити, но е категоричен, че и новият налог няма да накара българите да извадят парите си от банките. Депозитът оставал най-добрата и сигурна инвестиция.\nС 3.3 на сто е нараснало кредитирането на годишна база спрямо 2011, отчете Искров пред Дарик радио. Той смята, че нарастването на лошите кредити се забавя и тази тенденция ще продължи и догодина. "Кредитите поевтиняват през цялата 2012. Ако държавата се беше намесила грубо със сигурност нямаше да поевтинеят, а точно – да се оскъпят поради нарасналия риск".\nНа въпрос кога България трябва да въведе еврото, Искров отговори, че еврозоната очевидно не е в кондиция да приема нови членове в момента. "В момента никой няма да каже: добре сте дошли по простата причина, че еврозоната първо трябва да си реши проблемите. Това е като семейство в скандал - първо трябва да се разберат и тогава да канят гости".\nЗапитан дали очаква сливания и смяна на собственост на банки, управителят на БНБ коментира, че това е процес, който се движи от пазарна логика.


Начало >> Новини >> Beijing Hyundai разкри китайската версия на Tucson\nМалко преди официалния дебют на следващото поколение на Tucson, Beijing Hyundai показа официално специалната му версия , предназначена ексклузивно за китайския автомобилен пазар.\nПо правило, вариантите за онази част от света, винаги се различават не само технически, но и по външен вид, от тези, предлагани в Европа и дори Щатите. Ето защо, и дебютиралият в Китай Tucson не е изключение.\nВпечатление прави масивната предница, като сред най-отличаващите му се екстериорни черти са внушителната предна радиаторна решетка, броня и двойните предни светлини. Благодарение именно на тях, автомобилът демонстрира динамични атлетични линии на силуета.\nОсвен с удобното си и просторно купе, китайският вариант на Hyundai Tucson идва с ексклузивно за тамошния пазар дигитално арматурно табло и 10.25-инчов дисплей на мултимедийната система.\nЗа разлика от предлаганата за европейския пазар гама от двигатели, за Китай производителят е предвидил само една опция – 4-цилиндров агрегат, с мощност от 177 коня. Той е куплиран с усъвършенствана роботизирана скоростна кутия със 7 предавки.\nВариантът на Tucson за Китай прави своя дебют малко след официалното представяне на спортната N-line серия. Тя се отличава със своите спортен волан и окачване, и уникален интериор.\nСъвсем скоро се очаква Hyundai да представи и следващата генерация на спортния кросоувър. Освен с нов дизайн, очакванията с за и нов двигател.\nИнформацията в каталога е събрана от публично достъпни източници! 0.001007080078125


Асгардия: проблемите пред изграждането на космическата утопия | webcafe.bg\nАсгардия: проблемите пред изграждането на космическата утопия\n05.08.2018, 09:37 (обновена 07.08.2018, 14:51)\nМожем ли да създадем идеалното космическо общество?\nВ момента 246 000 души са граждани както на родната си държава, така и на Асгардия, която обаче не е на нашата планета. В България 260 души от София са жители на Асгардия, 40 пловдивчани, по 30 - от Варна и Бургас и по 11 - от Плевен и Стара Загора.\nАсгардия физически съществува само под формата на 2,7-килограмов сателит с размерите на кутия за хляб. Той обикаля в ниска околоземна орбита от 2017-а.\nПланът е един ден Асгардия да има огромен "космически Ноев ковчег", кръжащ около Земята, колонизира Луната и вероятно в по-далечно бъдеще - и други космически тела.\nТова е заложено в конституцията на Асгардия. "Лидерът" й се казва Игор Рауфович Ашурбейли и приема нещата крайно сериозно.\nСпоред автобиографията му азербайджанския милиардер се занимава с издателски бизнес, телекомуникации, научна просвета и консултиране по въпросите на отбраната от космически заплахи, нанотехнологиите и аерокосмическите изследвания.\nИгор Рауфович Ашурбейли\nТой става изпълнителен директор на "Алмаз-Антей", голям руски държавен подизпълнител на армията, който произвежда ракетни системи и друго военно оборудване.\nСлед като напуска компанията, той се преориентира към строителството на църкви в Русия.\nНа 25 юни във Виена, Австрия, той става първият "държавен глава" на Асгардия.\nЛикът му е на официалната възпоменателна монета на Асгардия, която гостите получиха на гала-вечерята след заемането на поста.\nЦеремонията по встъпването в длъжност във величествения виенски дворец "Хофбург" включваше фанфари, момичешки хор, пеещ новия национален химн на Асгардия, и предварително записано послание от руски астронавт на Международната космическа станция.\nПосре Ашурбейли, увенчан с герб на огърлица в средновековен стил, изнесе реч, в която утвърди благородните цели на Асгардия - "мир в космоса и предотвратяване на пренасянето в космоса на конфликтите на Земята".\nСлед това около 350 гости - граждани, членове на парламента, дарители, поддръжници, журналисти и други - бяха отведени в голяма украсена зала за тристепенна вечеря.\nТе бяха забавлявани от знаменити международни музиканти и танцьори, изпълняващи всичко - от класическа опера, концерти и балет до фламенко, японска фолклорна песен и Щраус, свирен на червена електрическа цигулка от разхождаща се музикантка във високи до бедрата черни ботуши.\nТези изпълнения бяха избрани донякъде като признание на 12-те официални езика на Асгардия като английският е работният й език. Ашурбейли коментира по-късно, че отделянето на видно място за изкуства е важно, защото "оръжията ни разделят, а културата ни обединява".\nВсичко това изглежда много утопично, но как Асгардия възнамерява да се издигне над дългата история на конфликти на планетата?\nДумата "Асгардия" идва от "Асгард", митичен норвежки свят, обитаван от боговете.\nАшурбейли нарича съвременна Асгардия "кралство", но титлата му не е крал; той е "държавен глава". Според конституцията на Асгардия този пост има 4-годишен мандат, и заемащият го може да бъде преизбиран, докато достигне пределната възраст от 82 години.\nНаследниците му на поста се номинират от държавния глава, космическия съвет и парламента.\nСлед вечеря Ашурбейли застана до масата си и за кратко разговаря с всеки от гражданите, наредили се на опашка да поговорят с него и да си направят селфи.\nМичъл Броган, асгардианец от Канада, който е в бизнеса с криптовалути и блокчейн, коментира, че е нервен от срещата с държавния глава, но Ашурбейли го успокои и дори "ми позволи да го науча на поздрава с докосване на юмруци".\nПо-късно Ашурбейли дава индивидуални интервюта за пресата като използва преводач от руски на английски.\nПри срещите си с граждани на Асгардия поздравява с "Привет, асгардианецо!", на английски и с усмивка.\nАшурбейли, който произхожда от азербайджанско благородническо семейство, казва, че е избрал да нарича новата си държава "кралство" донякъде защото "харесва Обединеното кралство", и донякъде защото думата "съдържа нещо магично. Не мислите ли, че в това има нещо романтично? Като 'Небесно кралство', кралство на небесата, не на Земята".\nАшурбейли е християнин, но негов декрет гласи, че всички религии и политически партии са "забранени на Асгардия" като начин да бъдат преодолени земните конфликти. Въпреки тези декрети, по негови думи "Асгардия е пълна демокрация".\nНо ако погледнете конституцията, държавният глава има властта да разпуска парламента.\nЖереми Сагет е един от 146-те членове на парламента на Асгардия. Френският медик отдавна се интересува от космически пътешествия и космическа медицина и казва, че идентичността на "кралството" е била притеснителна в началото, но той вярва в концепцията на конституционната монархия.\n"Това, което е важно, е някой да задава правилния тон", казва Сагет, който някога е кандидатствал за астронавт от Европейския съюз.\n246-те хиляди граждани на Асгардия произхождат от цял свят. Арлийн Букларевич живее в Хавай. Тя е медицинска сестра, работи в хоспис и е доброволец в астрономическия център Имилоа в Хило, Хавай.\nТя не е пристигнала във Виена, но обяснява по имейл, че е станала жител на Асгардия, защото е видяла шанс да се сформира наистина просветена нация, която има възможността да започне начисто.\nТя иска да види дали ритуалите и тенденцията към свръхестественото са вградени в нашето ДНК, или можем да започнем начисто с красотата на просветеното въображение в изграждането на нова концепция за 'нация'.\nБукларевич е представител на значимо малцинство на жителите на Асгардия: тя е жена. Около 85% от гражданите (и 72% от депутатите в парламента) са мъже. Защо има толкова малко жени?\nСъпругата на премиера Елшад Казиев - която предпочита да я наричат само Кейт - има мнение по въпроса: "Първата ми мисъл е, че момчетата повече се интересуват от научна фантастика. Независимо дали ви харесва или не, жените се интересуват по-малко от това".\nТя би ли се преместила на космическия Ноев ковчег, ако има този шанс? "Определено. Приключенски настроена съм". В нея няма никакво колебание.\nСъпругът й също казва, че би се възползвал от шанса да отиде в орбита. Казиев - половин азербайджанец, половин руснак - е станал гражданин на Асгардия и член на парламента заради детството си.\n"В двора на нашия дом имахме руснаци, азербайджанци, евреи, арменци, всички в един жилищен блок, живеещи в мир", казва той. И той иска в Асгардия да цари същият дух.\nЗа да станат граждани, хората просто трябва да осигурят лични данни на уеб сайта и да кликнат на поле, с което се съгласяват с конституцията, която могат да прочетат онлайн. Почти толкова лесно е, колкото и създаването на Facebook акаунт.\nНовата им държава обаче съществува засега само като мини-сателит, не много по-голям от кубче на Рубик.\nКаква е ситуацията с конституцията? Ашурбейли казва, че тя е била подготвена от него и екип от международни юристи, които са изучавали други конституции.\nТехният документ после е бил одобрен от гражданите на страната, макар че условие за получаването на гражданство е отмятането на полето, с което се казва, че се одобрява конституцията.\nКонституцията на Асгардия основно звучи като утопичен манифест: вдъхновяваща и непрактична. Няколко извадки от съдържащия близо 9000 думи документ:\nСред висшите ценности: "мир в космоса и мирно заселване на вселената".\n"Всички граждани на Асгардия са равни, независимо от това къде на Земята са родени, или от гражданството, расата, националността, пола, религията, езика, финансовото им състояние или всякакви други характеристики."\n"Асгардия е държава, където върховенство имат науката и технологиите, и държава на идеите".\n"Забранено е преследване заради изразяване на възгледи и убеждения, стига тези възгледи да не съдържат пропаганда на неморалност; стремеж към подкопаване или омаловажаване на висшите ценности; заплаха за националната сигурност; разпалване на насилие и разногласия; унижаване на честта и донойството на гражданите; разкриване на поверителна информация...".\nКонституцията също така съдържа и други притеснителни формулировки за утопистите:\n"За да се гарантира информационна сигурност, правителството регулира разпространението на определени типове информация".\n"Правните инструменти" на Асгардия включват не само "решения чрез референдум" и "актове на парламента", но и "декрети на държавния глава".\nСъщо така държавните глави на Асгардия имат конституционно право да номинират наследниците си "на база генеалогия или други основания".\nКандидатите могат също да бъдат номинирани от парламента и Върховния космически съвет", но държавният глава е този, който назначава председателя на Космическия съвет, който е "специален управителен орган", който се подчинява на познайте кого: държавния глава.\nДържавният глава също така "назначава и освобождава от постовете им" председателя на върховния съд и главния прокурор. Освен това той или тя "има правото на вето срещу кандидати" за други висши постове, включително гуверньор на Националната банка на Асгардия и съдии в съдилищата. И да "разпуска парламента".\nОчевидно конституцията на Асгардия дава доста голяма власт на човека начело на изпълнителната власт.\nПървото заседание на парламента на Асгардия се провежда в деня преди встъпването в пост на държавния глава. Заседанието е затворено за граждани на Асгардия, затворено за обществеността, затворено и за журналисти.\nЧленовете на парламента (избрани от другите граждани онлайн) са инструктирани да не разкриват нищо конкретно на никого.\nВпоследствие във впечатляващо величествените барокови зали на двореца "Хофбург" няколко депутати споделят как е преминало заседанието.\nЧленът на парламента Джон Файн от САЩ, придружаван от съпругата си и дъщеря си, облечени в пищни дантелени рокли, казва, че заседанието е обхващало много въпроси и са били гласувани няколко закона. Той обаче не може да разкрива "какво точно е било обсъждано".\nДепутатът Линда Джак казва, че на всички присъствали е било забранено да разкриват специфични детайли от заседанието. Преди срещата с другите депутати тя е била скептична. "Дали ще е пълно с почитатели на Стар Трек?", се е питала тя. Вместо това тя е открила "общност от много интелигентни хора".\nДепутатът Светлана Бронникова казва, че разширеното 12-часово заседание на парламента е било "много емоционално". Тя е клиничен психолог и руски гражданин, но сега живее в Холандия. Установила, че колегите й са били "много отдадени, готови да променят нещо".\nДали тя би искала новият й дом да е на космически Ноев ковчег? Твърдо да.\nПолитиката на закрити врата на парламента не е изключение. Всички последващи заседания на парламента също ще са при закрити врата, "освен ако не бъде решено друго", казва говорителят на Асгардия Ясмин Перес.\nАшурбейли твърди, че се възхищава на конституционната монархия във Великобритания. Само че във Великобритания всеки гражданин може да влезе в Камарата на общините и Камарата на лордовете, за да наблюдава с очите си демокрацията в действие, с всичките й плюсове и минуси.\nВ речта си при встъпването на поста, държавният глава описа визията си за Асгардия като "отражение на красивата и древна мечта на човечеството за божествена, прекрасна земя на Небесата...\n... Място, където няма болка или омраза, само любов и радост".\nТова са прекрасни думи, но те крият очевидна истина.\nДали някой някога наистина ще заживее на амбициозния космически Ноев ковчег на Асгардия тепърва предстои да се разбере. А доколко реалността отговаря на утопичните идеали, е съвсем отделен въпрос.\nOще: асгард асгардия живот в космоса космическа утопия космос сателит утопия\n2 Уточнител | 05.08.201821:52\nнема да се свършат на този свят, както и хитреците, които ги манипулират.\n1 ММ | 05.08.201818:32\n"азербайджанския милиардер се занимава с издателски бизнес, телекомуникации, научна просвета и консултиране по въпросите на отбраната" , "изпълнителен директор на "Алмаз-Антей", голям руски държавен подизпълнител на армията" и " той се преориентира към строителството на църкви в Русия.На 25 юни във Виена, Австрия, той става първият "държавен глава" на Асгардия.Ликът му е на официалната възпоменателна монета на Асгардия".\nИли казано с думи прости- типичния постсъветски мутробарок, олигархиен безпредел и избиване на комплекси но този път на космични висоти.\n" Тя е медицинска сестра, работи в хоспис. Тя иска да види дали ритуалите и тенденцията към свръхестественото са вградени в нашето ДНК, или можем да започнем начисто с красотата на просветеното въображение в изграждането на нова концепция за 'нация' "- а ето и типичното постсъветско или западно лоуклас кукуриго, което животът му е интернет духовност, телевизионни врачки , енергии, вибрации и всякакви други опити за бягство от реалността и отговорността.


Лидерка на опозицията в Беларус е отвлечена. Над 600 са арестуваните след протестите в неделя – koMEDIA.bg\nНачало Cвободна Европа Лидерка на опозицията в Беларус е отвлечена. Над 600 са арестуваните след протестите в неделя\nЕдна от ключовите фигури в Координационния съвет на беларуската опозиция Мария Колесникова е изчезнала. По думи на очевидци тя е била отвлечена от неизвестни извършители. Новината беше съобщена от няколко местни медии в понеделник. Уебсайтът tut.by цитира свидетел, по чийто думи Колесникова е била завлечена от мъже в цивилни дрехи в минибус с надпис “комуникация”. По данни на очевидеца това се е случило в центъра на Минск. От медията съобщават също, че Колесникова не е отговорила на позвъняванията към мобилния ѝ телефон. Пред беларуската редакция на Свободна Европа говорителката на вътрешното министерство на Беларус отказа коментар. По-рано от полицията в Минск отрекоха да са извършили арест на Колесникова. Колесникова беше начело на предизборната кампания на бившия банкер Виктор Бабарюка, който беше арестуван дни преди изборите. След задържането му и отказа да бъде регистиран за вота, Колесникова се присъедини към кампанията на друга от опозиционните лидери Святлана Циханоуска. Преди дни Колесникова обяви учредяването на нова опозиционна партия “Вместе” (“Заедно”), която ще се бори за политически, икономически и социални реформи в Беларус и ще е отделена от Координационния съвет на опозицията. След вчерашният ден на масови протести от правоохранителните органи съобщиха, че са били арестувани 633 души, след като десетки хиляди излязоха по улиците. Стигна се до нови сблъсъци между граждани и полиция, а униформените разпръснаха тълпата, използвайки сълзотворен газ. От близо месец в Беларус се провеждат всекидневни масови протести срещу резултатите от изборите за президент на 9 август. За победител беше обявен Александър Лукашенко с 80% от подадените гласове. Главният опозиционен кандидат Святлана Циханоуска получи 10%. От началото на протестите е известно за смъртта на поне четирима души, както и за стотици ранени по време на сблъсъците с полицията. Въпреки продължаващите протести към момента Лукашенко не дава индикации, че е готов да се оттегли или да се съгласи с провеждането на нови избори. Страните от ЕС и САЩ не признават резултатите от изборите. Те призоваха за диалог между протестиращите и управляващите в Беларус, и за провеждане на нови прозрачни избори. Русия обаче призна победата на Лукашенко и руският президент Владимир Путин го поздрави, като му обеща в случай на нужда да изпрати специални части на помощ, ако протестите „станат екстремистки и доведат до погроми“. Източник: Свободна Европа Copyright (c) 2018. RFE/RL, Inc. Препубликувано със съгласието на Radio Free Europe/Radio Liberty, 1201 Connecticut Ave NW, Ste 400, Washington DC 20036\nпредишен Ще падне ли БСП в „дупката“?\nследващ Управление за самосъхранение оставя държавата на автопилот


Когато загубите няколко килограма, често се случва кожата да се отпусне леко. Но ако целта Ви е повече от 10-15 килограма, трябва да запомните тези няколко трика, за да избегнете увисването на кожата след загуба на тегло.\nДали банята помага да отслабнете? Отговорът на този въпрос е положителен, защото при повишена температура и влажност тялото започва активно да освобождава пот, за да се охлади, а с него излизат соли, шлаки и други.\nИзлишното тегло е проблем в няколко посоки. Първо, то разваля външния вид и подкопава самочувствието, на второ място е вредно за здравето. Има много начини да отслабнете.\nДали това се дължи на гените или на някакви строго пазени тайни за хранене и физическо натоварване? В Южна Корея красивият човек не може да бъде дебел, казва Кенгха Мин, пътешественик и блогър. До голяма степен визията.\nЕто рецепта за домашно направено етерично масло за масаж: В празно шише от 50мл капнете 20 капки грейпфрут, 10 капки хвойна, 7 капки кипарис или вместо него-10 капки розмарин. Дръж на студено и тъмно и използвай в рамките.\nМоже да ви се стори екстремен, но за това пък е изключително полезен – започва се с процедура по премахването на мъртвите клетки, после кожата се отпуска чрез лек класически масаж, след който върху тялото се слага.\nЧудя се дали масажът ви помага да отслабнете, ако се научите как да го изпълнявате с помощта на видеоклип сами с ръцете си или с масажор у дома? Хората, които не могат да се разделят с подкожната мастна тъкан за дълго.\nЖенските гърди имат много повече роли, отколкото може да предположите, една от които е особено важна – чрез еротичен масаж на гърдите може да изпитате един от най-разтърсващите си оргазми. - Rozali.com.\nПритиснете тези 4 точки, за да ускорите обмяната на веществата и да отслабнете бързо! Най-ефективните начини за лечение на различни състояния са акупресурата и акупунктурата.\nЕдновременният масаж на точките способства за по-лесната обмяна на вещества в организма и може да помогне при задържане на вода, подпухване или проблеми с отделителната и половата система. Коментари. Добави коментар.\nДали коланът за отслабване ще помогне за постигане на 19-07-2017 Отслабване. Не всеки има достатъчно сила на воля и търпение да моделира идеалната фигура, да прави фитнес и да следва диети. Много жени биха искали.\nЗа да осъществите лимфодренажен масаж на тялото, можете да го направитекоито са дали в квалифицирани ръце на квалифициран масажист или използват фотьойл със специална функция или чрез кавитационна ултразвукова.\nGytheio Чудех се дали няма да може да помогне на терапевта за масаж и направи по-добра работа на сесии. И това настъпили към устройството, на ток се дължи на вакуума и ролки. В резултат.\nCup масаж - достъпни и ефективни средства за целулита, който лесно може да се направи не само в салона за красота, но и у дома. Въпреки това, някои жени трябва да се откаже от този метод за да се отървем от "портокалова.\nЛед, масаж, аспирин и купувайте нови обувки за бягане, като се грижите да поискате съветите на познат служител за правилната обувка за вашия тип крака. Виждате педиатър, ако можете за този съвет. Внимавайте.\nТочков масаж - това е най-древното посоката на китайската медицина. Чрез въздействие с пръсти върху биологично активни точки на тялото може да се излекува болест, подобряване на здравето и загуба на тегло.\nДиетични пилешки рецепти за отслабване на щитовидната жлеза, когато пораснеш тънък, за да отслабнете за 2 седмици, за да кг упражнение 5 отслабнете дали със сода за хляб и как.\nНо наистина ли е възможно да се отървете от наднорменото тегло с вибрационен масажор? Недвусмислено можете да кажете, че правите само този симулатор, не можете да отслабнете. Всички обещания за красива фигура.\nДжинджифилът е широко използван за борба с киселини и чревен газ и трябва да се консумира главно под формата на чай, за да се получи тази полза. Този чай се получава в количество от 1 супена лъжица джинджифил на всеки.\nМасаж за отслабване — видове, начини, техники Сега е неизвестно, за което мислех гениални жители на Изток, когато няколко хилядолетия преди изобретяването на масаж. Дали това е начин.\nЗа да разберете дали масаж помага да отслабнете, можете да се наслаждавате на първо да организира заседание на самостоятелно масаж, преди да записва в скъпи подправки. Не е задължително, за да премине през няколко.\nХората са склонни да направят какво ли не, само за да отслабнат. Мнозина пък трудно успяват да пазят диета, въпреки че се налага. Ако сте от втория тип хора и не можете да устоите на натиска на глада, но искате.\nКак да отслабнете за една седмица до 10 кг, както и дали да се стреми към бързи резултати Разбира се, за да се постигне тази цел отнема понякога един месец, понякога в продължение на години.\nА дали е толкова просто? Да вземем за пример мъж, който не спортува и има нормално ежедневие. Дневно са му необходими 2000 калории за поддържане на теглото. За да сваля 1 кг мазнини седмично.\nЗа най-добър ефект можете да използвате етерично масло от грейпфрут за опаковане и масаж с цел да отслабнете, което ще бъде обсъдено по-късно.\nЗа да не ставате жертва на подобни неверни твърдения, научете 6 мита за полово предаваните болести, на които не бива да вярвате: Мит №1: Болестите, предавани по полов път винаги имат симптоми. Противно на това мнение.\nКак да отслабнете, ако захранвате бебето с кърма? Как да създадем необходимия за отслабване калориен дефицит, за да не ограничаваме храненето на собственото си бебе? Нека се опитаме.\nДа отслабнете, част от процеса е и използването на масла за антицелулитен масаж. Независимо дали ще си направите домашен антицелулитен масаж или ще се доверите на масажист, не бива да пропускате масажното олио.\nЗа да има видим ефект от масажа, трябва да направите между 15 и 25 процедури. Количеството на сеансите е различно за различните нужди и характеристики. Случва се резултатът да не се забележи в първите, дори в последните.\nТози масаж помага не само да отслабнете, но и облекчава умората, почиства порите, елиминира стриите и отпуснатостта на кожата. Показания за масаж на мед на корема. Меденият масаж е ефективно и безопасно лекарство.\nСлед като вие ще бъдете уверени, за да се запази темпото преминете към увеличаване на времето на въртене или купете масаж подсилени хулахуп. Процесът на отслабване започва с интервал от 30-40 минути. Корекцията.\nПри някои кожи обаче е противопоказно да се прави вакуумен масаж - с вендузи - ако кожата е много тънка - получават се нещо като разкъсвания на капилярчетата, нещо като хематоми, но не се сещам за точния термин в момента.\nЛекции за Исляма "ДАЛИ СИ ОТ ЛИШЕНИТЕ?" - Хусейн Ходжа.\nТочков масаж при намаляване на теглото: приятен раздяла с килограма Има голямо разнообразие от начини да отслабнете. И един от тях - точков масаж. Масажът на биологично активни точки.\nМасаж осигурява голяма помощ, за да ни даде увереност в себе си и в нашата решимост да успее да намалите теглото си и да губят тегло постоянно. Внимание, масаж сам не може да отслабнете.\nВ различни спортни и здравни центрове,салони за красота вече предлагат много разновидности на масаж. Как те се различават? Наистина, много масаж класификации - някои експерти смятат, че 32 вида, а други - 16. Но за обикнов.\nКак да разбера дали имам целулит? Етап на проявление. Вие веднага ще го забележите и няма да се объркате с нищо. На кожата се появяват нередности. Особено когато е компресиран. Но за мнозина.\nНо за да се постигне желания резултат и да се прилага този спортен снаряд в борбата с мастни натрупвания по стените, трябва не просто да го купи, а още и да се научите, как да се научим да се обърне на обръч дома си. Важно.\nКак да отслабнете за да премахнете задника 2 Овощи варятся только на воде, можно добавить перец, соль, лук, чеснок 3 Запрещаются масла и жиры.\nЗа радост, има няколко варианта за справяне с проблема, въпросът е кой е правилният за конкретния случай. Преди да се пристъпи към каквато и да е процедура, е важно да се установи дали не става дума за хормонален проблем.\nПрочетете по-долу, за да разберете какъв опит и какви технически познания за бизнеса имате нужда, за да станете масажист. стъпки Метод 1 от 3: Първа част: Получете опит за масаж. Разберете дали сърцето ви е на правилното.\nТака че, човекът се чудеше дали масажът помага да отслабнете, дойде в салона, където се препоръчва хардуерно масаж за отслабване, който се основава на използването на устройства за корекция на теглото. Използват.\nНе мога да остана на диета pomogitepomogite като огромно количество вода пиете отрази загубата на тегло протеинови шейкове за жени за отслабване може да се купи Минск Кремъл диета, без вреда за здравето pohudetvo форум като кулминацията Болотов за намаляване на теглото на цвекло натиснете торта план за действие за намаляване на теглото обучение за загуба на мазнини и диета диета за фъстъци


Елка Зарева: В ТЕЦ “Бобов дол” ще се горят отпадъци по примера на редица държави от ЕС - 24chasa.bg\n22.07.2019 06:00; Самуил Огнянов\n- От известно време се разпространява информация, че ТЕЦ “Бобов дол” планира да изгаря отпадъци. До какви ползи очаквате да доведе това, инженер Зарева?\n- Трябва да уточня, че нашето намерение не включва изгаряне на всякакви видове отпадъци, а само на неопасни горими отпадъци и същите са включени в новото комплексно разрешително на централата. Инвестиционното намерение на дружеството е за съвместно изгаряне на въглища, неопасни отпадъци и биомаса в съществуващата горивна инсталация, без да бъдат променяни капацитетът и утвърдената технология.\nПланираме част от основното гориво - въглищата, да бъде заместено с алтернативни горива. Образуваните отпадъчни газове ще се пречистват в наличните пречиствателни съоръжения - СОИ, SNCR, електростатични и ръкавни филтри, с осигурени системи за собствен непрекъснат мониторинг. Произведеното гориво от отпадъци е с изключително добри показатели и е алтернативно за нашата инсталация. При направените проучвания и анализи може да бъде направен извод, че отпадъците са новият алтернативен източник на енергия.\n- Какво е предимството им?\n- Основно предимство на изгарянето на отпадъци е, че значително ще се намали количеството на нерециклируемите горими отпадъци, които се депонират на общинските депа за битови отпадъци. При едно екологосъобразно управление на отпадъците и спазването на приоритетния ред съгласно Закона за управление на отпадъците депонирането е крайна мярка за обезвреждане.\n- Какви цели ще постигнете с алтернативни горива?\n- С внедряването на алтернативни горива дружеството ще постигне няколко екологични и икономически цели.\n- Задължително ли е използването на алтернативни горива?\n- Държавите в ЕС са си поставили амбициозни енергийни цели, които трябва да бъдат постигнати до 2020 г., а именно - възобновяемите източници да съставляват 20% от общото потребление на енергия, енергийната ефективност трябва да се увеличи с 20% и не по-малко от 10% от транспортните горива следва да се получават от биогорива.\n- Безспорно е, че проблемът с депонирането в страната е необходимо да бъде решен. Като еколог как смятате, че това може да се случи?\n- Как планирате да се снабдявате с това гориво?\n- Желанието ни е да се снабдяваме с предварително сепарирани отпадъци чрез местни фирми, както и чрез внос от ЕС при спазване на екологичното законодателство.\n- Запозната ли сте дали и други държави имат практика да внасят отпадъци? На пръв поглед звучи странно.\n- Това е много разпространена практика в страните от Европейския съюз. Холандия внася над 1,5 млн. тона отпадъци ежегодно, Германия и Швеция - над половин милион тона на година. Страни като Дания, Белгия, Франция и Испания също внасят отпадъци, тъй като са изградили инсинератори и съоръжения за преработката и оползотворяването им. В Дания има инсталация за изгаряне на RDF отпадъци, която е в централна градска част. Правя това уточнение с цел да опровергая твърденията на екологични организации, че изгарянето на RDF крие опасност за здравето на хората. Във въпросното съоръжение се оползотворяват над 560 000 тона отпадъци годишно, като се произвеждат 400 000 мвтч електрическа енергия и 1 000 000 мвтч топлинна енергия. Инсталацията функционира при изключително висока енергийна ефективност и отлично се вписва в екологичните изисквания.\n- От какви фирми ще се снабдявате с отпадъци?\n- В момента водим разговори с фирми с различна сфера на дейност. Обръщаме се към общински и частни депа, най-вече в района на Югозападна България. Търсим контакт с фирми, които се занимават със събиране, преработка и рециклиране. Отпадъците, които се предвижда да бъдат изгаряни, се генерират основно от производствена дейност, характерна за региона - шивашка, обувна, дървопреработвателна и друга лека промишленост, както и RDF гориво. Целта е да се оползотворят отпадъци, които към настоящия момент се депонират.От 1 януари 2018 г. в Кюстендилска област общинските депа са затворени и с реализирането на инвестиционното намерение на дружеството ще се създадат условия за партньорство между ТЕЦ “ Бобов дол” и местния бизнес за справяне с наболелия въпрос относно събирането, извозването и депонирането на неопасни отпадъци.


• Най-силните водовъртежи в света\nВ романите на Жул Верн и Едгар Алън По водовъртежи са в състояние да погълне целия плавателен съд, но в действителност, те не са толкова силни. Въпреки това, той все още е плашеща гледка, и има няколко места в света, където можете да сте много близо и да гледат тези дупки в повърхността на водата.\nНаруто в Япония - доказателство, че водовъртежи не поглъщат цели кораби. Тук можете да резервирате круиз по водовъртежите Наруто, за да гледате край бреговете на Шикоку в Япония. Тези вихри се наричат "Вихрушка на водата" и "Невероятната Наруто." Но ако те е страх да отида до мястото на водовъртежа в лодката, която е една чудесна възможност да ги спазват от мост. Басейни се срещат на всеки 6 часа, по-често през лятото, отколкото през зимата, така че си струва да се знае точното време, за да видите този феномен.\nOld Посейте - гигантски водовъртеж, който е между Съединените щати и Канада, в близост до остров Deer, Ню Брунсуик, от канадската страна. Тя може да се види от Deer Island, но някои смели туристи могат да круиз с лодка, за да гледате вихрушка 76 метра широк, а след това се присъедини към клуба на оцелелите. Трудно е да се измери Стария Сеят себе си, но вярвам, че това е най-голямото джакузи в Западното полукълбо.\nАко се чудите къде Едгар Алън По и Жул Верн имам вдъхновение при писане на роман, трябва да видите серия от водовъртежи Moskstraumen в Lofoten, Норвегия. Това място се превърна в легендарен, и причината за това е истинското му опасност. Фуния се появява в открито море, което е доста рядко, тъй като обикновено те са в реките и езерата, тъй като много по-трудно да се види.\nсамо спиралата, която се проявява в канала - Кориврекан, между островите и Jura Scarba, бреговете на Шотландия. Местните жители предупреждават, че пресича канала е много опасно, но има и диви плувци, които се опитват да го види отблизо. Това място е дори е описано в литературата - Джордж Оруел пише през 1984 г., който беше спасен от водовъртежа през 1947 г., след като лодката му е на това място.\nХарибда е морско създание в гръцката митология, се е смятало, че той живее в пролива Месина, и яде много кораби, докато минаваха. По-късно като причина за "изяждат" съдилищата награден с джакузи Харибда в тази област, въпреки че джакузито е доста умерен, а, както знаем, не може да потъне кораба. Сега той се нарича Гарофало, и това може да се види на брега на Сицилия. Това не е най-драматичният водовъртежа, но митологията го прави интересно място за класически учен.\nОколо серия от водовъртежи Skookumchuck стеснява, Канада създаден национален парк, и това е страхотно място да проучи вихри чрез гмуркане с шнорхел и къмпинг. Въпреки това, тези потоци не са за аматьорски кануист - местните жители се препоръчва да проверяват потока преди да посмее да ги пресече. В някои случаи, водовъртежи и пяна могат да бъдат изключително опасни. По-безопасно е да ги спазват от специално изградена платформа на ръба на водата и да го комбинирате с обиколка и проучване на дивата красота на парка.\nТези, Aumiti Whirlpool (Нова Зеландия) е красива, но опасна. Съвет местните жители се казва, че можете да плувате през него, само ако поток е много слаб. Тези, Aumiti е между Адмиралтейството залив и залива на Тасман. Водовъртеж се формира в резултат на сблъсък потоци, които са известни също като френската прохода (това име е дадено на потока от френския изследовател Дюмон Дюрвил, който успешно ръководи кампания през 1827). В близост се намира на остров Тонга Rangitoto, който е известен също като на остров д'Юрвил.\nСега Латвийската Daiet - един от най-популярните водовъртежи. заглавия са пълни с надписи, че "чудовищен водовъртеж ... поглъща всичко по пътя си", а има конкретни доказателства и видео, което джакузито е способен да поглъща буци лед и парчета от потънали кораби, както и различни видове товари, плаващ по течението на реката Даугава. Въпреки това, този водовъртеж все още нищо не е поглъщане, тъй като не е толкова опасно, колкото е описано.\nCtoilo да се очаква, че има водовъртежи в Ниагара, и вие няма да останете разочаровани бързам с огромна сила на водния поток, създаване на водовъртежи. Помислете за да могат да се спира със специални кабини, плъзгащи се на големия дефиле. Кабинковият лифт е построен през 1916 г. от известния испански инженер Леонардо Торес Кеведо и модернизирана оттогава няколко пъти. Пътуването трае 10 минути и преодоля разстояние 1 км е най-сигурният начин да бъде близо до рев водовъртежа на Ниагара!\nНо най-мощния водовъртеж в света е Saltstraumen в Норвегия. Swirl - басейна е 10 метра широк и дълбочина 5 метра, което е причинено от 400 милиона кубически метра вода бързам през тесен канал на всеки 6 часа. Въртопът може да се наблюдава в района на град Boda, която е на север от Арктическия кръг. Много е студено, и ако решите на такова пътуване, а след това се уверете, че да се облича топло.\nЛедените чудеса на природата | природа\nКолко и как да гледате слънчево затъмнение 02 Юли 2019\n27 Юли ще се проведе най-дългата обща лунно затъмнение в 100 години\nФантастична природа на Русия: Lena Колони в Якутия\nПрогнози Жул Верн сбъдната